CELEX: 62017TN0521
Language: et
Date: 2017-08-06 00:00:00
Title: Kohtuasi T-521/17: 6. augustil 2017 esitatud hagi – Hernández Díaz versus Ühtne Kriisilahendusnõukogu

13.11.2017   
            
            
               ET
            
            
               Euroopa Liidu Teataja
            
            
               C 382/46
            
         6. augustil 2017 esitatud hagi – Hernández Díaz versus Ühtne Kriisilahendusnõukogu
   (Kohtuasi T-521/17)
   (2017/C 382/57)
   Kohtumenetluse keel: hispaania
   
      Pooled
   
   
      Hageja: Alberto Hernández Díaz (San Martin del Rey Aurelio, Hispaania) (esindaja: advokaat L. Hernández Cabeza)
   
      Kostja: Ühtne Kriisilahendusnõukogu
   
      Nõuded
   
   Hageja palub Üldkohtul:
   
               —
            
            
               Tühistada Banco Popular’i kriisilahenduskokkulepe tõsiste ja heastamatute rikkumiste tõttu, mis toovad kaasa kokkuleppe tühisuse, sest see põhineb Deloitte’i poolt koostatud aruandel, mis ei olnud sõltumatu; sest sellega pidid aktsionärid kandma suuremat kahju kui see, mida nad pidanuks kandma, kui võlausaldajatega oleks sõlmitud kokkulepe; ja kuna kohustuste ja nõudeõiguste teisendamise vahendit ei kohaldatud.
            
         
               —
            
            
               Tühistada Banco Populari müük omandavale pangale 1 euro eest, kuna müügiprotsess on läbipaistmatu, mis viitab nii läbipaistvuse põhimõtte kui ka konkurentsipõhimõtte ilmselgele rikkumisele.
            
         
               —
            
            
               Määrata, et Ühtne Kriisilahendusnõukogu tasuks aktsionäridele nende aktsiate sundvõõrandamise eest hüvitist, mille summat ei ole hetkel kriisilahendusmenetluse läbipaistmatuse tõttu võimalik kindlaks määrata.
            
         
      Väited ja peamised argumendid
   
   Väited ja peamised argumendid on samad, mis on esitatud kohtuasjades T-478/17, Mutualidad de la Abogacía ja Hermandad Nacional de Arquitectos Superiores y Químicos vs. Ühtne Kriisilahendusnõukogu; T-481/17, Fundación Tatiana Pérez de Guzmán de Bueno ja SFL vs. Ühtne Kriisilahendusnõukogu; T-482/17, Comercial Vascongada Recalde vs. komisjon ja Ühtne Kriisilahendusnõukogu; T-483/17, García Suárez jt vs. komisjon ja Ühtne Kriisilahendusnõukogu; T-484/17, Fidesban jt vs. Ühtne Kriisilahendusnõukogu; T-497/17, Sáchez del Valle ja Calatrava Real State 2015 vs. komisjon ja Ühtne Kriisilahendusnõukogu; ning T-498/17, Pablo Alvarez de Linera Granda vs. komisjon ja Ühtne Kriisilahendusnõukogu.